open-index/open-wikipedia-markdown huggingface dataset:
Maiju Talvisto

**Maiju Talvisto** (s. 1987 Jyväskylä) on artistituotantoon erikoistunut vastaava tuottaja, tietokirjailija ja musiikkitoimikunnan ja festivaalipaneelin jäsen Taiteen edistämiskeskus Taikella. Hän on kuulunut Taiken Festivaalipaneeliin vuosina 2023–2025. Talvisto työskentelee myös Taiteen edistämiskeskuksen musiikkitoimikunnan, elävänmusiikin edunvalvontajärjestö Livefin ry:n ja Euroopan festivaalijärjestö Youropen hallituksissa. Artistituotannon työkokemuksen hän on muodostanut työskenneltyään Pori Jazzeilla vuosina 2009–2010 sekä Flow-festivaalilla vuosina 2011–2024 artistikoordinaattorina ja tämän jälkeen artistituotannon tiiminvetäjänä. Lisäksi hän on toteuttanut lukuisia freelance-projekteja.

Talvisto ja Lilli Keh ovat syyskuussa 2024 lanseeratun, kansainvälisen musiikkialan naisten ja ei-binääristen Shesaid.so Finland -järjestön perustajat.

Talviston esikoistietokirja ''Backstagella: Artistituottajan käsikirja'' ilmestyi vuonna 2022 Reuna-kustantamon julkaisemana.

### Koulutus
Talvisto on kirjoittanut ylioppilaaksi vuonna 2006 Kouvolan yhteiskoulun lukiosta. Hän on valmistunut filosofian maisteriksi Helsingin yliopiston musiikkitieteen oppiaineesta sekä Sibelius-Akatemian taidehallinnon maisteriohjelmasta vuonna 2017. 

### Palkinnot
Talvisto on valittu Taide- ja kulttuurialan ammattijärjestö TAKU ry:n vuoden 2019 taide- ja kulttuuriasiantuntijaksi, lisäksi hän on saanut vuoden tuotantopäällikkö -tunnustuksen Women in Live Music -organisaatiolta vuonna 2019 sekä vuoden tapahtumatuottaja -tittelin Music X Media -tapahtuman musiikkiammattilaisten Industry Awards -gaalassa vuonna 2022.  Talvisto on ollut ehdolla muun muassa Naisasialiitto Unionin vuoden Lyyti-palkinnon saajaksi vuonna 2024.

## Julkaisut

* *Back­stagella – Artistituotannon käsikirja* (Reuna, 2022)

## Lähteet

## Aiheesta muualla
* Shesaid.so-sivusto: https://www.shesaid.so/blog/2024/9/new-chapter-shesaidso-finland
* Making sense of arts management: Research, cases and practices Open Access-julkaisuna: https://taju.uniarts.fi/handle/10024/7122
Jon-Erik Hexum

**Jon-Erik Hexum** (5. marraskuuta 1957 – 18. lokakuuta 1984) oli yhdys­valtalainen näyttelijä ja malli. Hänet tunnetaan päärooleistaan ​​tv-sarjassa *Voyagers!* ja *Cover Up* sekä hänen sivuroolinsa Pat Trammellina elämäkertaelokuvassa *The Bear*. Hän kuoli vahingossa ammuttuaan itseään paukkupatruunalla Cover Up -elokuvan kuvauksissa. Häntä pidettiin "seuraavana suurena tähtenä". Hexum oli hänen aikanaan suosittu seksisymboli ja hänet tunnettiin myös syvästä bassoäänestään ja vaaleansinisistä silmistään.

## Filmografia
### Näyttelijänä elokuvissa

## Lähteet
*
José Eduvigis Díaz

**José Eduvigis Díaz** (1833 – 7. helmikuuta 1867) oli paraguaylainen kenraali, joka johti maansa joukkoja kolmoisliiton sodan aikana. Ehkä tunnetuin hänen johtamsitaan taisteluista oli paraguaylaisten selvä voitto Curupaytín taistelussa 22. syyskuuta 1866. Tammikuussa 1867 Díaz haavoittui brasilialaisesta tykinkuulasta ja hän kuoli seuraavassa kuussa verenmyrkytykseen.

## Elämäkerta

José Eduvigis Díaz syntyi Pirayússa Paraguayssa vuonna 1833. Hän liittyi maan asevoimiin 19-vuotiaana ja 1860-luvulle mennessä hän oli saanut useita tärkeitä tehtäviä. Kun kolmoisliiton sota syttyi vuonna 1864 Díaz oli pääkaupunki Asunciónin poliisipäällikkö.

Vuonna 1865 Díaz oli Argentiinan Corrientesiin edenneiden paraguaylaisjoukkojen mukana. Díazin onnistui liittoutuneiden armeijan ahdistelemana tuoda 100&nbsp;000 päätä karjaa paraguaylaisille. Tämä teki vaikutuksen paraguaylaisten johtaja presidentti Francisco Solano Lópeziin. Díaz yleni nopeasti kenraaliksi ja otti osaa Corralesin, Tuyutín ja Boquerónin taisteluihin. Tunnetuin hänen johtamansa yhteenotto käytiin Curupaytín taistelussa syyskuussa 1866. Noin 5&nbsp;000 miehen vahvuiset paraguaylaiset olivat rakentaneet voimakkaat puolustusvarustukset juoksuhautoineen ja maavalleineen, sekä raskaine tykkeineen strategisella paikalla Curupaytíssa, jota vastaan 18&nbsp;000 miehen vahvuiset argentiinalaiset ja brasilialaiset joukot iskivät 22. syyskuuta. Brasilian laivasto yritti pehmittää varustuksia tykkitulella aluksilta Paraguayjoella. Tulitus jäi tehottomaksi ja sitä seurasi maajoukkojen hyökkäys. Paraguaylaisten tykistö avasi tulen ja aiheutti suuret tappiot hyökkääjille, joista vain pieni osa pääsi puolustusvarustuksiin saakka. Taistelun päätyttyä 2&nbsp;200 argentiinalaista ja 2&nbsp;000 brasilialaista oli kaatunut. Paraguaylaisia kaatui vain noin 100. Tappio taistelussa oli liittouman siihenastisista tappioista vakavin.

Díaz oli taistelun jälkeen yksi Lópezin suosikkikenraaleista. Hänen onnensa kääntyi kuitenkin tammikuussa 1867. Díaz oli kanootilla Paraguayjoella joko tiedustelemassa tai vain kalastamassa kun kanoottiin osui brasilialainen tykinkuula. Kuula osui Díazin jalkaan. Häntä hoidettiin paragualaisten leirissä Paso Pucússa, mutta hän kuoli lääkärien hoitoyrityksistä huolimatta verenmyrkytykseen 7. helmikuuta 1867. Díazin kuolema oli merkittävä kolaus Paraguayn armeijalle. Díazia on pidetty sotasankarina kotimaassaan ja hänet haudattiin Panteón Nacional de los Héroesiin Asunciónissa. 

## Lähteet
Air Atlanta Icelandic

**Air Atlanta Icelandic** on lentoyhtiö ja suuri tilauslentoyhtiö (*Aircraft Crew Maintenance Insurance*), joka tunnetaan myös nimellä ”Aircraft, Crew, Maintenance and Insurance” (ACMI), jonka pääkonttori on Kópavogurissa. Sen päätukikohta on Keflavíkin kansainvälisellä lentokentällä.

## Historia
Yrityksen perustivat 10. helmikuuta 1986 Arngrímur Jóhannsson ja Þóra Guðmundsdóttir. Vuonna 2021 Air Atlanta Icelandic avasi uudelleen eurooppalaisen tytäryhtiönsä Air Atlanta Europe, jonka kotipaikka on Malta, liikennöimään Boeing 777 -matkustajakoneita. Vuonna 2025 islantilainen yhtiö integroi ensimmäisen Boeing 777 -koneensa.

## Laivasto
Air Atlanta Icelandicin laivasto koostuu yhdeksästä lentokoneesta helmikuussa 2025:
* 8 Boeing 747-400F
* 1 Boeing 777-200ER

## Lähteet

## Aiheesta muualla
* Air Atlanta Icelandic
Dihydromyrsenoli

**Dihydromyrsenoli** (C10H20O) on terpenoidijohdannaisiin kuuluva orgaaninen yhdiste. Yhdistettä voidaan käyttää hajusteiden ja hajusteiden ainesosien valmistamiseen.

## Ominaisuudet, valmistus ja käyttö
Huoneenlämpötilassa dihydromyrsenoli on väritöntä nestettä, jolla on sitruksia, ruusuja tai laventelia muistuttava tuoksu. Yhdiste on kiraalista ja sitä käytetään raseemisena seoksena.

Dihydromyrsenolia valmistetaan lähtien sitronelleenistä ja tapoja on kolme. Sitronelleeni reagoi rikkihapon vesiliuoksen kanssa additioreaktiolla, joka tapahtuu eniten substituoituun kaksoissidokseen. Toisessa menetelmässä vetykloridi reagoi sitronelleenin kanssa additiolla ja additiotuote hydrolysoidaan. Kolmas tapa on sitronelleenin ja muurahaishapon reaktiotuotteena muodostuvan esterin hydrolyysi emäksisissä oloissa (kuvassa alin reaktioreitti).
:

Dihydromyrsenolia käytetään runsaasti muun muassa hajuvesissä, saippuoissa ja puhdistusaineissa tuomaan niihin sitruksen tuoksua. Tunnettuja hajuvesiä, joissa käytetään yhdistettä ovat esimerkiksi 'Drakkar Noir' (Guy Laroche) ja 'Cool Water' (Davidoff). Dihydromyrsenolista tuotetaan myös α,3,3-trimetyylisykloheksaanimetanolia ja hydroksisitronellaalia, joita käytetään myös hajusteissa.

## Lähteet
Michal Novák

**Michal Novák** voi viitata seuraavia henkilöitä:

* Michal Novák (s. 1982), slovakialainen jääkiekkoilija.
* Michal Novák (s. 1996), tšekkiläinen maastohiihtäjä.
Jeanette Öhman

**Jeanette "Peppe" Öhman** (s. 1976 Helsinki) on suomenruotsalainen toimittaja ja kirjailija. Hän asuu Kaliforniassa ja on kirjoittanut sekä lapsille että aikuisille.

## Teoksia
* *Livet och barnet*, Schildts & Söderströms (2011)
* *Vackra människor*, Schildts & Söderströms (2014)
* *Livet & patriarkatet*, Schildts & Söderströms (2016)
* *Mitt Los Angeles,* Karavan förlag (2017)
* *Monster på toaletten och andra historier om Kim,* Tactic (2017) 
** *Kim ja pönttöhirviö sekä muita tarinoita* (suom. Tommi Järvinen)
* *The Diamond Year – början på resten av ditt liv*, Harper Collins Nordic (2018)
* *Förälskelsen,* Forum förlag (2019)
* *Ett himla tjat om hästar*, Schildts & Söderströms (2019)
* *Den lilla arga boken*, Harper Collins Nordic (2019)
* *En dag, Jennifer*, Harper Collins Nordic (2019)
* *En gång om året*, Norstedts (2022)

## Lähteet
Klågerup

**Klågerup** on taajama Svedalan kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 2&nbsp;317 asukasta.

## Katso myös
* Klågerupin mellakat

## Lähteet

## Aiheesta muualla
Klågerupin mellakat

**Klågerupin mellakat** tapahtuivat kesäkuussa 1811 Klågerupissa Ruotsin Skånessa. Ne olivat osa laajempaa liikehdintää, jonka taustalla oli Ruotsin valtiopäivien edellisenä vuonna tekemä päätös uusista pakkovärväyksistä armeijaan sekä talonpoikien yleinen tyytymättömyys aatelisten valtaa ja omaa asemaansa kohtaan. Kansannousun tukahdutti kenraalimajuri Hampus Mörner, joka 15. kesäkuuta hyökkäsi 160 miehen voimin noin 800 Klågerupin linnan luokse kokoontunutta mielenosoittajaa vastaan sillä seurauksella, että noin 20–40 heistä kuoli, 60 loukkaantui ja 195 otettiin vangiksi. Tämän jälkeen levottomuudet rauhoittuvat.

## Lähteet
Aqua Tepula

**Aqua Tepula** oli antiikin aikainen akvedukti Rooman kaupungissa Italiassa. Se toi kaupunkiin vettä idästä päin.

Aqua Tepula valmistui vuonna 125 eaa. Sen rakennuttivat kensorit Gnaeus Servilius Caepio ja Lucius Cassius Longinus. Akveduktin lähteet sijaitsivat kaksi roomalaista mailia oikealle Via Latinan kymmenenneltä maililta, jossa on edelleen olemassa lähde nimeltä Acqua Preziosa. Akveduktin lähteiltä ei kuitenkaan ole löydetty sen vesikanavan jäänteitä.

Vuonna 33 eaa. Agrippa sekoitti Aqua Tepulan vettä Aqua Julian veteen. Tuosta ajasta lähtien akveduktin vesikanava tuli kaupunkiin Aqua Marcian holvikaarten päällä. Frontinuksen aikana sen vedenoton katsottiin alkaneen Aqua Julian vesisäiliöstä, josta se sai 190 quinariaa, sitten 92 quinariaa Aqua Marcialta ja 163 quinariaa Aqua Anio novukselta Epaphrodituksen puutarhojen (*Horti Epaphroditiani*) luona. Tämä tekee yhteensä 445 quinariaa eli  kuutiometriä vettä vuorokaudessa.

## Lähteet

## Aiheesta muualla
Morgan Alling

**Sven Robert Morgan Alling** (synt. **Persson**; s. 8. kesäkuuta 1968 Göteborg) on ruotsalainen näyttelijä ja käsikirjoittaja. Hän valmistui Malmön teatterikorkeakoulusta vuonna 1990 ja tuli suurelle yleisölle tunnetuksi juontaessaan vuosina 1993 ja 1994 Sveriges Televisionin kesäaamuisin esitettyä lasten- ja nuortenohjelma *Tippeniä*. Alling on näytellyt niin televisiossa, elokuvissa kuin teatterissa.
## Rooleja
* *[[Göta kanal 2]]* (2006) – Röde Börje
* *[[Arn – Temppeliritari]]* (2007) – Eskil Magnusson
* *[[Lasse Kreikassa]]* (2012) – Lassen isä
* *[[Lasse autolomalla]]* (2013) – Lassen isä
## Lähteet

## Aiheesta muualla
Ulrika Nielsen

**Ulrika Nielsen** (s. 1974 Uusikaarlepyy) on suomenruotsalainen runoilija. Hän asuu Tukholmassa. Nielsen on opiskellut kirjallisuustiedettä Åbo Akademissa ja kirjoittamista Göteborgin yliopistossa.

Ruotsinkielinen dystooppinen runoteos *Undergången* (2015) voitti vuoden 2015 Svenska Ylen kirjallisuuspalkinnon. Marko Niemen suomennos *Perikato* ilmestyi vuonna 2017.

Nielsenin sisar on kirjailija Christel Sundqvist.

## Lähteet
Aqua Julia

**Aqua Julia** (*Aqua Iulia*) oli antiikin aikainen akvedukti Rooman kaupungissa Italiassa. Sen pituus oli noin 23 kilometriä, ja se toi kaupunkiin vettä idästä päin.

## Historia

Aqua Julian rakennutti Agrippa, ja se valmistui vuonna 33 eaa. tai jo 40 eaa. Se oli yksi hänen ediilintoimessaan toteuttamista merkittävistä julkisista rakennustöistä. Tähän sisältyi uuden akveduktin rakentaminen ja kaikkien vanhojen akveduktien kunnostaminen. Keisari Augustus kunnostutti akveduktin vuosien 11 ja 4 eaa. välillä ja uudelleen vuonna 14 jaa., ja se sai nimen hänen Julius-suvustaan. Muita kunnostustöitä tehtiin Tituksen toimeksiannosta vuonna 79 jaa., Septimius Severuksen toimeksiannosta vuonna 196 sekä Caracallan toimeksiannosta vuonna 212.

## Rakennelma

Aqua Julian lähteet sijaitsevat noin 750 metriä nykyisen Grottaferratan luostarin yläpuolella. Frontinuksen mukaan ne sijaitsivat kaksi mailia eli lähes kolme kilometriä oikealle Via Latinan kahdennestatoista mailipylväästä, mutta tämä arvio on liian suuri. Akveduktin pituudeksi annetaan  passusta (kaksoisaskelta) eli 22,8 kilometriä. Sen vedenjakelukapasiteetti oli  quinariaa eli  kuutiometriä vettä vuorokaudessa. Aqua Claudiasta saatiin lisäksi 162 quinariaa, ja 190 annettiin Aqua Tepulalle.

Useita akveduktin *[[cippus|cippuksia]]* eli etäisyyksiä mitanneita kivipaaluja tunnetaan, ja ne ovat kaikki Augustuksen ajalta. Paalu numero 302 on löydetty lähteiden läheltä ja 281 hieman luostarin alapuolelta, kun taas muita (157, 156, 154, 153) on löytynyt Capannellen alueelta Via Latinan seitsemännen mailipylvään kohdalta, ennen kuin kanava alkaa kulkea maanpinnan yläpuolella. Kaikki nämä paalut liittyvät vuosien 11–4 eaa. kunnostustöihin. Lisäksi yksi paalu on löytynyt luostarin yläpuolelta; siinä on numero 2. Se on peräisin vuodelta 14 ja liittyy Augustuksen myöhempiin kunnostustöihin, josta ei ole muita kirjallisia tietoja.

Siitä kohdasta, jossa Aqua Julia nousee maanpinnalle, se kulkee Aqua Tepulan yläpuolella Aqua Marcian kaarilla. Nämä kolme akveduktia tulivat yhdessä kaupunkiin Porta Tiburtinan (nyk. Porta San Lorenzo) kohdalla. Pääkanava johtaa akveduktin sen päätepisteenä toimineeseen *castellumiin*. Akveduktista oli kuitenkin myös haarauma, joka kulki Nymphaeum Alexandriin, ja osa sen kaarista on yhä nähtävissä Piazza Guglielmo Pepellä. *[[Einsiedelnin itinerarium]]issa* sitä kutsutaan nimellä *Forma Claudiana*. Frontinus kertoo, että ennen Aqua Claudian rakentamista Aqua Marcia ja Aqua Julia toimittivat vettä Caeliukselle ja Aventinukselle. Hänen aikanaan osa Marciasta ohjattiin eri suuntaan Spes vetuksessa ja toimitettiin Caeliuksen vesisäiliöille.

Aqua Julian lähteistä tuleva vesi johdetaan nykyisin Roomaan kanavalla nimeltä Marrana Mariana, jonka paavi Calixtus II rakensi vuonna 1122. Sitä on historiansa aikana käytetty pääasiassa myllyihin ja kasteluun.

## Lähteet

## Aiheesta muualla
Sture Hegerfors

**Sture Hegerfors** (s. 22. toukokuuta 1938) on ruotsalainen kirjailija, toimittaja ja pilapiirtäjä. Hän on toiminut *[[Göteborgs-Posten]]in* pilapiirtäjänä vuodesta 1972 ja julkaissut lukuisia sarjakuvakirjoja. Hegerforsin veli oli urheiluselostaja Arne Hegerfors.
## Lähteet

## Aiheesta muualla
Hegerfors

**Hegerfors** on seuraavien ruotsalaisten henkilöiden sukunimi:

* Arne Hegerfors (1942–2024), urheilutoimittaja
* Sture Hegerfors (s. 1938), kirjailija, toimittaja ja pilapiirtäjä
Oona Kinnunen

**Oona Kinnunen** (s. 4. helmikuuta 2003 Kinnula) on suomalainen pesäpalloilija, joka edustaa Superpesiksessä pelaavaa Mailattaria.
## Ura

Kinnunen on Kinnulan Kimmojen kasvatti ja pelasi seuran Maakuntasarja joukkueessa vuonna 2019 ollen mukana nostamassa seuraa Suomensarjaan. Samana kautena hän pelasi Haapajärven Pesä-Kiilojen edustuksessa Suomensarjaa. Kinnunen pelasi ensimmäisen ammattilaisottelun Pesä-Kiilojen kanssa Kannuksen Uraa vastaan.

Kinnunen liittyi Kirittäriin kaudeksi 2020 ja pelasi joukkueessa Suomensarjaa ja tyttöjen Superpesistä. Kinnunen voitti kaudella 2021 tyttöjen Superissa SM-hopeaa ja pelasi Ykköspesistä samaan aikaan reservijoukkueessa. Kinnunen sai kauden 2021 hyvien suoritusten perusteella kolmen vuoden jatkosopimuksen Kirittäristä. Kinnunen pelasi ensimmäisen ottelunsa Superpesiksessä Roihuttaria vastaan kaudella 2023. Kinnuselle allekirjoitettiin myös sopimus kaudeksi 2025.

Kinnunen siirtyi Mailattariin kaudeksi 2025.

## Saavutukset
### Pelaajana
* 1 Tyttöjen SM-hopea: 2021

## Lähteet
Al-Naba’

**Al-Naba’** (, ) on Koraanin 78. suura. Theodor Nöldeken luokituksessa se on "mekkalainen"  järjestysnumerolla 33. Suurassa on 40 jaetta. Nimensä suura on saanut toisessa jakeessa olevasta sanasta.

Suura uhkaa tuomiopäivällä ja Helvetillä ja kuvailee hurskaita odottavaa mainiota voittoa. Tässä se muistuttaa muita neljää muuta sitä lähellä olevaa suuraa (75, 76, 77, 79).  

## Sisältö

* Jakeissa 1–5  kerrotaan pilkallisesti uskottomien saamasta viestistä, jota ei oteta vakavasti. 
* Jakeissa 6–16 kerrotaan Jumalan tunnusmerkeistä luonnossa: maa on tehty tasaiseksi ja vuoret sitä paikoilleen kiinnittäviksi telttapaaluiksi. Ihmiset on tehty pareiksi ja päivä ja yö erotettu toisistaan myös tehtäviltään. Seitsemästä taivaasta ryöppyävä vesi kasvattaa viljaa ja luo tuuheita puutarhoja.
* Jakeet 17–30 kertovat uskottomia odottavasta erotuksen päivästä. He joutuvat Helvettiin, missä juodaan kiehuvaa vettä ja visvaa. 
* Jakeet 31–38 kertovat siitä, mikä odottaa hurskaita: "Mutta hurskaita odottaa mainio voitto: yrtti- ja rypäletarhat, pyöreärintaiset nuoret tytöt ja täydet maljat."
* Jakeet 39–40 kertaa tuomiopäivänä odottavat vaihtoehdot. Uskottomia on varoitettu.

## Tulkintoja
Suuran mukaan taivaalta  ryöppyävä vesi kasvattaa viljaa ja luo tuuheita puutarhoja. Tällaiset muissakin suurissa esiintyvät luontokuvaukset sopivat huonosti Arabiaan ja Hijaziin, joka alueena on kivikkoista vuoristoa ja ajohiekkamassojen täyttämää ylänköä.  Se  vihertyy tammikuussa heikosti, mutta vain muutamaksi viikoksi. Yleisin pensas on piikikäs akaasia, minkä lisäksi maassa kasvaa kovaa ja karkeaa ruohoa.

Christoph Luxenberg on kääntänyt Koraanin tekstejä lähtien siitä, että teksti perustuu myös syyrianarameaan eikä pelkästään arabiaan. Hän kääntää suuran Paratiisia esittävän kohdan seuraavasti: Hurskailla on tulevina päivinä onnen sijansa; puutarhat ja viiniköynnökset sekä totisesti, vehreät, mehukkaat hedelmät ja ylitsevuotavat viinimaljat.Tässä, kuten muissakin kohdissa, Luxenbergin käännöksistä katoavat huurit eli naispuoliset neitsyet, jotka palkkioina odottavat oikeauskoisia miehiä Paratiisissa. Luxenberg katsoo, että sana tulee kääntää viinirypäleiksi, mikä myös vastaa Paratiisin kristillisä kuvauksia.  Professori Heikki Palva on todennut, että islamilainen käsitys Paratiisista muistuttaa muinaisten Lähi-idän kristittyjen paratiisikäsitystä. 

## Katso myös

* Luettelo Koraanin suurista

## Lähteet

* 
* 
* 
* 
* 
* 

### Viitteet
Zimbabwen yliopisto

**Zimbabwen yliopisto** (, lyh. UZ; aiemmin: University College of Rhodesia and Nyasaland, University of Rhodesia) on julkinen yliopisto, joka toimii Zimbabwen pääkaupungissa Hararessa.

Yliopisto on perustettu vuonna 1955 nimellä *University College of Rhodesia and Nyasaland*. Se kuului Lontoon yliopiston alaisuuteen. Myöhemmin nimenä oli Rhodesian yliopisto (University of Rhodesia). Nykyinen nimi on vuodelta 1980.

Opiskelijoista 17&nbsp;718 tähtää alempaan korkeakoulututkintoon ja 2&nbsp;681 ylempään tai jatkotutkintoon. Yliopiston akateeminen lukuvuosi kestää maaliskuusta marraskuulle (lukukaudet maalis–kesäkuu ja elo–marraskuu). Opetuskielenä on englanti.

Yliopistovertailuista esimerkiksi THE (''Times Higher Education'') ja EduRank luokittelivat Zimbabwen yliopiston Zimbabwen korkeatasoisimmaksi yliopistoksi. THE-rankingin maailmanlistalla yliopisto ei kuitenkaan yltänyt parhaan 1500:n joukkoon (sija 1500+). 

Vuonna 2014 nousi kohu, kun Zimbabwen presidentin – joka asemansa puolesta on maan kaikkien yliopistojen kansleri – puolisolle Grace Mugabelle myönnettiin runsas kaksi kuukautta yliopistoon kirjottautumisensa jälkeen sosiologian tohtorin arvo. Tutkinnosta tuli akateemisen vilpin symboli koko maahan. Yliopistoa on kritisoitu (2018) esimerkiksi presidentti Emmerson Mnangagwalle myönnetyn oikeustieteen kunniatohtorin oikeutuksesta ja hänen lähipiirinsä (valtapuolue ZANU-PF:n) suosimisesta.

## Lähteet

## Aiheesta muualla
Willian Pacho

**Willian Joel Pacho Tenorio** (s. 16. lokakuuta 2001 Quinindé) on ecuadorilainen jalkapalloilija. Hän edustaa Ranskan Ligue 1:ssä pelaavaa Paris Saint-Germainia ja on pelipaikaltaan keskuspuolustaja.

## Seurajoukkueura
Pacho siirtyi Independiente del Vallen junioreihin vuonna 2017 ja debytoi seuran edustusjoukkueessa 3. marraskuuta 2019 Ecuadorin pääsarjan ottelussa Delfín SC:tä vastaan. Tammikuussa 2022 Pacho siirtyi kotimaastaan viisivuotisella sopimuksella belgialaisseura Royal Antwerpiin.

Pacho pelasi kevätkaudella 2022 Royal Antwerpissa vain kolme ottelua. Kaudella 2022–2023 Pacho vakiinnutti paikkansa Antwerpin avauskokoonpanossa ja pelasi kauden aikana yhteensä 50 ottelua seuran voittaessa sekä Belgian mestaruuden että Belgian cupin.

Maaliskuussa 2023 saksalaisseura Eintracht Frankfurt ilmoitti tehneensä Pachon kanssa viisivuotisen sopimuksen, joka astuisi voimaan heinäkuussa 2023. Pacho pelasi kaudella 2023–2024 Bundesliigassa 33 ottelua, joissa hän antoi kaksi maalisyöttöä. Konferenssiliigassa hän pelasi kuusi ottelua, joista kaikissa täydet minuutit.

Elokuussa 2024 Pacho siirtyi Frankfurtista ranskalaiseen Paris Saint-Germainiin 40 miljoonan euron siirtosummalla. Pacho teki ensiesiintymisensä Mestarien liigassa 18. syyskuuta 2024 PSG:n 1–0-voittoon päättyneessä ottelussa Gironaa vastaan. Hän oli avauskokoonpanossa kauden kaikissa 17 Mestarien liigan ottelussa ja pelasi yhtä vaille kaikissa täyden ajan PSG:n voittaessa mestaruuden. Hän voitti samalla kaudella myös Ranskan liiga- ja cupmestaruuden sekä supercupin. Ranskan liigassa hän pelasi 28 ottelua, joista 23:ssa hän oli avauskokoonpanossa. Hän antoi yhden maalisyötön. Ranskan cupissa hän pelasi kuusi ottelua.

## Maajoukkueura
Pacho valittiin Ecuadorin joukkueeseen vuoden 2022 MM-kilpailuihin, mutta jäi turnauksessa ilman peliaikaa. Pacho debytoi Ecuadorin maajoukkueessa 28. maaliskuuta 2023 ystävyysottelussa Australiaa vastaan, jossa hän teki myös ensimmäisen maajoukkuemaalinsa. Vuoden 2024 Copa Américassa Pacho pelasi kaikki neljä ottelua Ecuadorin pudotessa puolivälierissä Argentiinalle. Hän on pelannut 12. kesäkuuta 2025 mennessä 26 A-maaottelua, ja niissä kaikissa täyden peliajan. Otteluista 16 on ollut MM-karsintaotteluita.

## Lähteet
Åke Falck

**Åke Erik Lennart Falck** (3. huhtikuuta 1925 Göteborg – 13. lokakuuta 1974) oli ruotsalainen näyttelijä, teatteriohjaaja ja televisiotuottaja. Hän ohjasi Göteborgin kaupunginteatterissa vuosina 1955–1960 ja siirtyi sitten Sveriges Televisionin palvelukseen. Hänen ohjaamansa *[[Kaskad]]* voitti Montreux’n festivaalien Kultaisen ruusun vuonna 1962. Vuonna 1972 Falck voitti Ruotsin Suuren journalistipalkinnon.
## Lähteet

## Aiheesta muualla
Falter

**Falter** on itävaltalainen kerran viikossa ilmestyvä uutisiin ja tutkivaan journalismiin keskittyvä aikakauslehti. Vuonna 1977 perustetun lehden linja on keskusta-vasemmistolainen.
## Lähteet

## Aiheesta muualla
Anti-CRISPR

**Anti-CRISPR-proteiinikompleksit** () ovat viruksien ja muiden liikkuvien geneettisten elementtien puolustusmekanismeja bakteerien ja arkeonien CRISPR-Cas-komplekseja vastaan. Eri anti-CRISPR:it ovat erikoistuneet torjumaan eri tyyppisiä CRISPR-Cas-järjestelmiä ja hyödyntävät näin ollen erilaisia mekanismeja suojatakseen virusta. Yhteensä yli 90 erilaista anti-CRISPR:iä on tunnistettu, ja nämä ovat kykeneväisiä inhiboimaan 11 erilaisen CRISPR-Cas-järjestelmän toimintaa.Esimerkiksi Csy-kompleksin toimintaan perustuvat I-F tyypin CRISPR-Cas-järjestelmiä vastaan toimivat anti-CRISPR:it voivat estävää bakteeria tai arkeonia puolustautumista kahdella tapaa: joko I-F-tyypin anti-CRISPR:it estävät isäntää aktivoimasta geneettistä materiaalia hajottavien entsyymien, eli nukleaasien, toimintaa tai estävät Csy-kompleksin sitoutumista viruksen geneettiseen materiaaliin.

Anti-CRISPR:it ovat osoittautuneet hyödyllisiksi työkaluiksi biotekniikassa ja näitä käytetään esimerkiksi genomimuokkauksien säätelyssä.

## Lähteet
Darrell Issa

**Darrell Issa** (s. 1. marraskuuta 1953 Cleveland, Ohio) on yhdysvaltalainen republikaanisen puolueen poliitikko.

Issa palveli Yhdysvaltain maavoimissa vuosina 1970–1980. Hän sai humanististen tieteiden kandidaatin oppiarvon Siena Heights Universitysta vuonna 1976. Issa oli toimitusjohtajana 1990-luvulla perustamassaan elektroniikkayrityksessä ja toimi lisäksi Consumer Electronics Associationin puheenjohtajana. Hän sai Entrepreneur of the Year -tunnustuksen vuonna 1994. Issalla on monia patentteja nimissään.

Issa istui Yhdysvaltain edustajainhuoneessa vuosina 2001–2019 ja tuli valituksi uudelleen sinne vuonna 2020. Hän ilmoitti maaliskuussa 2025 asettavansa Donald Trumpin ehdolle Nobelin rauhanpalkinnon saajaksi, vaikka ehdokkaiden asettamisen takaraja oli umpeutunut 31. tammikuuta.

## Lähteet
Elissa Slotkin

**Elissa Slotkin** (s. 10. heinäkuuta 1976 New York) on yhdysvaltalainen demokraattipuolueen poliitikko.

Slotkin sai humanististen tieteiden kandidaatin oppiarvon Cornellin yliopistosta vuonna 1998. Hän valmistui humanististen tieteiden maisteriksi kansainvälisissä suhteissa Columbian yliopistosta vuonna 2003. Hän oli CIA:n analyytikkona vuosina 2003–2005 sekä 2006–2007 ja palveli kolmeen otteeseen tässä tehtävässä Irakissa. Slotkin valittiin George W. Bushin aikana Yhdysvaltain kansallisen turvallisuusneuvoston jäseneksi. Hän toimi Barack Obaman aikana avustavana puolustusministerinä kansainvälisen turvallisuuden asioissa.

Slotkin istui Yhdysvaltain edustajainhuoneen jäsenenä vuosina 2019–2025. Vuoden 2024 vaaleissa hänet valittiin Yhdysvaltain senaattiin Michiganin osavaltiosta. Slotkinilla on sujuva arabian ja swahilin osaaminen.

## Lähteet
Panteón Nacional de los Héroes

**Panteón Nacional de los Héroes** eli koko nimeltään **Panteón Nacional de los Héroes y Oratorio de la Virgen Nuestra Señora de la Asunción** on Paraguayn kansallismonumentti maan pääkaupunki  Asunciónissa. Se on esimerkiksi monien maan historian merkkihenkilöiden hautapaikka. Sen rakennustyöt alkoivat vuonna 1863 ja sitä innoitti Ranskan Les Invalides. Kolmoisliiton sodan viivästyttämät työt valmistuivat vasta vuonna 1936.

Rakennusta on pidetty tärkeänä paraguaylaisen identiteetin symbolina ja se on yksi maan suositummista vierailukohteista. Sillä järjestetään myös erillaisia valtion tilaisuuksia ja juhlallisuuksia.

## Rakennus

Panteón Nacional de los Héroes sijaitsee Paraguayn pääkaupunki Asunciónin keskustassa. Se toimii muistomerkkinä ja hautapaikkana useille Paraguayn historian merkkihahmoille. Sitä on pidetty maan itsenäisyyden ja identiteetin symbolina. Se on myös Paraguayn ja Asunciónin suojeluspyhimys Taivaaseenotetun Neitsyt Marian monumentti. Paikalla on järjestetty lukuisia valtion virallisia asetuksenantoja, juhlallisuuksia ja muita merkkitapahtumia, joista monet liittyvät eri tavoin maan sotilaiden ja kaatuneiden kunnioittamiseen. Rakennus on tyyliltään uusklassinen.

Kohde on nykyisin yksi Paraguayn suosituimmista historiallisista vierailukohteista.

## Historia

Panteón Nacional de los Héroesin rakennustyöt aloitti Paraguayn presidentti ja diktaattori Carlos Antonio López vuonna 1863. Rakennuksen suunnitteli italialainen arkkitehti Alejandro Ravissa. Sen innoittaja oli Les Invalides Ranskassa, joka sisältää esimerkiksi Napoléon Bonaparten haudan. Paraguayn rakennus oli pienempi versio sen ranskalaisesta mallista.

Rakennuksen rakennustyöt lykkääntyivät vuonna 1864 puhjenneen kolmoisliiton sodan takia. Lopulta työt valmistuivat vasta presidentti Rafael Francon kaudella vuonna 1936. Rakennuksella on myöhemmin tehty useita korjaustöitä. Vuonna 2017 tehtiin töitä kosteuden aiheuttamien vahinkojen korjaamiseksi. Tuolloin entisöitiin esimerkiksi Marian taivaaseenottamisen patsas.

## Paikalle haudattuja
*Francisco Solano López
*Juan Francisco López Linch (Panchito).
*Chacon sodan tuntematon sotilas.
*José Eduvigis Díaz
*Carlos Antonio López
*Bernardino Caballero
*Antonio Tomás Yegros
*Acosta Ñun lapsimarttyyri
*Eusebio Ayala
*Eligio Ayala
*Emiliano R. Fernández
*José Félix Estigarribia
*Julia Miranda Cueto

## Lähteet
Die Furche

**Die Furche** on politiikkaa, kulttuuria ja uskontoa käsittelevä itävaltalainen viikkolehti, joka on perustettu vuonna 1945. Se ilmestyy torstaisin ja on toimitukselta linjaltaan kristillinen.
## Lähteet

## Aiheesta muualla
* Lehden verkkosivut
Novak

**Novak** tai **Novák** on muun muassa seuraavien henkilöiden sukunimi:

* Alfredo Ernest Novak (1930–2014), yhdysvaltalainen katolinen pipispa
* Benjamin Manaly Novak, *B. J Novak* (s. 1979), yhdysvaltalainen näyttelijä, käsikirjoittaja ja tuottaja
* Brandon Novak (s. 1978), yhdysvaltalainen rullalautailija
* Dezső Novák (1939–2014), unkarilainen jalkapalloilija ja valmentaja
* Domen Novak (s. 1995), slovenialainen maantiepyöräilijä
* Eduard Novák (1946–2010), tšekkiläinen jääkiekkoilija
* Éva Novák (1930–2005), unkarilainen uimari ja olympiavoittaja
* Filip Novák (s. 1982), tšekkiläinen jääkiekkoilija
* Franc Novak (1856–1936), slovenialainen pikakirjoittaja
* Gábor Novák (1934–2021), unkarilainen ratameloja
* Grigori Novak (1919–1980), neuvostoliittolainen painonnostaja, maailmanmestari ja maailmanennätysmies
* Ilona Novák (1925–2019), unkarilainen uimari ja olympiavoittaja
* Jan Novák (s. 1979), tšekkiläinen jääkiekkoilija
* Jelka Ovaska Novak (s. 1947), slovenialainen kirjallisuuden kääntäjä
* Jiří Novák (s. 1950), tšekkiläinen jääkiekkoilija
* Jiří Novák (s. 1975), tšekkiläinen tennispelaaja
* Katalin Novák (s. 1977), unkarilainen poliitikko, Unkarin presidentti 2022–2024
* Kim Novak (s. 1933), yhdysvaltalainen näyttelijä
* Ladislav Novák (1931–2011), tšekkiläinen jalkapalloilija
* Ljudmila Novak (s. 1959), slovenialainen poliitikko ja europarlamentaarikko
* Michael Novak (1933–2017), yhdysvaltalainen katolinen uskonnonfilosofi ja diplomaatti
* Michal Novák (s. 1982), slovakialainen jääkiekkoilija.
* Michal Novák (s. 1996), tšekkiläinen maastohiihtäjä.
* Pavel Novák (s. 2002), tšekkiläinen jääkiekkoilija
* Steve Novak (s. 1983), yhdysvaltalainen koripalloilija
* Tommy Novak (s. 1997), yhdysvaltalainen jääkiekkoilija
* Vítězslav Novák (1870–1949), tšekkiläinen säveltäjä ja musiikinopettaja
* Vladimír Novák (1904–1986), tšekkoslovakialainen hiihtäjä.

## Kuvitteellisia henkilöitä

* Pat Novak, veneenvuokraamon pitäjä radiokuunnelmassa *[[Pat Novak for Hire]]*.
Salzburger Nachrichten

**Salzburger Nachrichten** (lyh. **SN**) on itävaltalainen kuusipäiväinen sanomalehti. Se on perustettu vuonna 1945 ja on toimitukselliselta linjaltaan kristillis-liberaali. Lehti oli aikoinaan maansa johtavia, mutta on sittemmin menettänyt asemiaan Salzburgin ulkopuolella. Lehden omistaa perheyritys.
## Lähteet

## Aiheesta muualla
Cassandre Beaugrand

**Cassandre Beaugrand** (s. 23. toukokuuta 1997 Livry-Gargan) on ranskalainen triathlonisti. Hän voitti olympiakultaa vuonna 2024.

Beaugrand kilpaili nuorempana kestävyysjuoksuissa ja oli vielä vuosina 2013–2014 ikäluokassaan maansa parhaimmistoa. Hän on kilpaillut Kansainvälisen triathlonliiton kiertueella vuodesta 2012. Triathlonin sekajoukkueviestin maailmanmestaruuskilpailuissa hän kuului jo vuonna 2014 hopeaa saavuttaneeseen Ranskan joukkueeseen, ja sen jälkeen hän on voittanut mestaruuden vuosina 2018, 2019, 2020 ja 2022. Hän kilpaili olympialaisissa ensimmäisen kerran Rio de Janeirossa 2016 ja sijoittui 30:nneksi. Kesällä 2021 käydyissä Tokion olympialaisissa hän keskeytti henkilökohtaisessa kilpailussa mutta saavutti pronssia sekaviestikilpailussa. Pariisin olympialaisissa 2024 hän voitti henkilökohtaisessa kilpailussa kultaa kuuden sekunnin erolla Sveitsin Julie Derroniin. Vuonna 2024 Beaugrand voitti myös viiden osakilpailun sarjana ratkaistun maailmanmestaruuden.

## Lähteet
Julie Derron

**Julie Derron** (s. 10. syyskuuta 1996) on sveitsiläinen triathlonisti. Hän saavutti Pariisin olympialaisissa 2024 henkilökohtaisessa kilpailussa hopeaa hävittyään kuusi sekuntia kilpailun voittaneelle Ranskan Cassandre Beaugrandille.

## Lähteet
Nathalie Pettorelli

**Nathalie Pettorelli** (s. 1976) on ranskalainen biologi. Hän työskentelee Britanniassa Zoological Society of Londonin eläintieteen laitoksella, jossa hän tekee tutkimusta, jolla arvioidaan ja ennustetaan globaalin ympäristönmuutoksen vaikutuksia biologiseen monimuotoisuuteen ja ekosysteemipalveluihin. Pettorelli on yksi Soapbox Science -järjestön perustajista. Soapbox Science on kansainvälinen tiedehanke, jolla tuetaan naisia ja ei-binaarisia tutkijoita ja heidän tekemäänsä tiedettä.

Pettorelli sai vuonna 2024 OBE-arvonimen ansioistaan luonnonsuojelun ja tiedeviestinnän aloilla.

## Lähteet
Beth Potter

**Elizabeth "Beth" Potter** (s. 27. joulukuuta 1991 Glasgow, Skotlanti) on brittiläinen triathlonisti, joka nousi kansainväliselle tasolle ensin kestävyysjuoksijana. Hän saavutti Pariisin olympialaisissa 2024 triathlonissa kaksi olympiapronssia.

Potter kilpaili kestävyysjuoksijana useissa arvokilpailuissa niin nuorten kuin aikuistenkin sarjoissa. Kansainyhteisön kisoissa 2014 hän sijoittui 10&nbsp;000 metrin juoksussa viidenneksi ja 5&nbsp;000 metrin juoksussa yhdeksänneksi. Samana vuonna hän sijoittui Euroopan-mestaruuskilpailuissa 10&nbsp;000 metrillä 14:nneksi. Rio de Janeiron kesäolympialaisissa 2016 hän jäi 10&nbsp;000 metrillä sijalle 34. Vuoden 2017 maailmanmestaruuskilpailuissa hän oli 10&nbsp;000 metrillä 21:s ja vuoden 2018 Kansainyhteisön kisoissa samassa lajissa 18:s.

Potter vaihtoi 2010-luvun loppupuolella päälajinsa triathloniin. Hän voitti vuonna 2023 maailmanmestaruuden. Pariisin olympialaisissa 2024 hän saavutti pronssia sekä henkilökohtaisessa kilpailussa että sekaviestissä, jonka viimeisen osuuden kilpailijana Potter jäi voittotaistelussa sekunnin verran Saksan Laura Lindemannista ja hävisi maalikuvatarkastelun tuloksena niukasti myös Yhdysvaltain Taylor Knibbille.

## Lähteet
Gints Zilbalodis

**Gints Zilbalodis** on latvialainen elokuvantekijä. 

Zilbalodis on taidemaalariäidin ja kuvanveistäjäisän poika. Hän aloitti animaatioiden tekemisen lukioaikana.  Hän päätyi animaation pariin, koska sen mahdollisuuksia hän pystyi tutkimaan itsekseen. Yliopisto-opiskelun sijaan hän ryhtyi tekemään esikoiselokuvansa *Away.* Hän opetteli animaatio-ohjelmia, äänisuunnittelua ja sävellystä osatakseen viestiä kunkin alan ammattilaisten kanssa. 

Away voitti Strasbourgin FEFFS-festivaalien palkinnon 2019.

''Flow'' -elokuvaansa varten Zilbalodis perusti oman animaatiostudionsa nimeltä Dream Well Studio. *Flow* oli ensimmäinen latvialainen elokuva, joka nimettiin Oscar-palkintoehdokkaaksi. Se voitti Latvian historian ensimmäisen Golden Globe -palkinnon (paras animaatioelokuva) ja Latvian ensimmäisen Oscarin. Annecyn animaatiofestivaaleilla se voitti neljä palkintoa, mm. tuomariston ja yleisön palkinnot sekä palkinnon musiikista, jonka oli säveltänyt Zilbalodis itse. *Flowin* menestyksen seurauksena Zilbalodis nimettiin Riian kunniakansalaiseksi

## Filmografia
* 2019 *Away* 

* 2024 *Straume* (engl. *Flow*)

## Lähteet

## Aiheesta muualla

* https://vimeo.com/gints
Kurier

**Kurier** on itävaltalainen päivittäin ilmestyvä sanomalehti, joka on perustettu vuonna 1954. Toimitukselliselta linjaltaan se on liberaali. Lehden osakkeista hieman yli 50 prosenttia omistaa Raiffeisen Bank -konserni ja noin neljänneksen osuudet omistavat Funke Media Group sekä miljardööri René Benko.
## Lähteet

## Aiheesta muualla

* Lehden verkkosivut
Philips Videopac+ G7400

**Philips Videopac+ G7400** oli kolmannen sukupolven pelikonsoli, joka ilmestyi 1983 Euroopassa. Laite ilmestyi myös Suomessa, mutta katosi nopeasti markkinoilta koko Euroopasta.

Yhdysvalloissa oli tarkoitus julkaista laitteisto Odyssey³ Command Center -nimellä, mutta sitä ei koskaan julkaistu. Laite esiteltiin 1983, mutta samana vuonna tapahtunut videopelialan romahdus lopetti projektin.

G7400 käytti samaa prosessoria kuin edeltäjänsä G7000, mutta sisälsi enemmän muistia sekä edistyneemmät videopiirit, joilla saavutettiin parempi tausta- ja spritegrafiikka.

G7400 oli alaspäin lähes täysin yhteensopiva G7000-mallin pelien kanssa.

G7400:llä Videopac-sarjan pelit toimivat seuraavasti seuraavasti:
*Yhteensopivuus koski lähes kaikkia G7000-sarjan pelejä.
*G7000-sarjan erikoisversiot toimivat siten, että parempi grafiikka näkyi vain G7400:llä pelattaessa.
*G7400-konsolille tehdyissä omissa peleissä pystyttiin hyödyntämään paremmin graafista resoluutiota.

## Yhteensopivuushuomiot

## Tekniset tiedot
* Suoritin: Intel 8048 -suoritin, 5,91 MHz
* RAM: 6&nbsp;KB + 192 tavua
* ROM: 1 KB
* Näyttö: 320×238×16 (Lisänä Intel 8245-piiri, joka varmisti yhteensopivuuden G7000-mallin 160x200 ja 16 värin kanssa)
* Ääni: 1 kanava, 8 ääntä 

## Pelit

## Lähteet

## Aiheesta muualla
Lisa Tertsch

**Lisa Tertsch** (s. 1. joulukuuta 1998) on saksalainen triathlonisti. Hän voitti Pariisin olympialaisissa 2024 sekaviestissä kultaa ja sijoittui henkilökohtaisessa kilpailussa yhdeksänneksi.

## Lähteet
Ulla Tapaninen (professori)

**Ulla Pirita Tapaninen** (o.s. **Seppälä**; s. 30. elokuuta 1969 Helsinki) on suomalainen merenkulun logistiikan professori Tallinnan teknillisessä yliopistossa.

## Koulutus
Tapaninen valmistui ylioppilaaksi Ressun lukiosta vuonna 1988. Hän on suorittanut diplomi-insinöörin (1993), tekniikan lisensiaatin (1996) ja tekniikan tohtorin (1997) tutkinnot teollisuustekniikasta ja teollisuusjohtamisesta Teknillisessä korkeakoulussa sekä filosofian maisterin tutkinnon vuonna 1996 Cranfieldin yliopistossa Isossa-Britanniassa. Hän on dosentti Turun yliopiston maantieteen ja geologian laitoksella. 

## Ura
Tapaninen työskenteli tutkijana Teknillisessä korkeakoulussa vuosina 1992–1996, ympäristöpäällikkönä Finnlinesilla vuosina 1996–2005, meriliikenteen logistiikan apulaisprofessorina Turun yliopiston Merenkulkualan koulutus- ja tutkimuskeskuksessa vuosina 2006–2012 ja projektipäällikkönä Helsingin kaupungilla vuosina 2012–2021. Vuodesta 2021 hän on toiminut Tallinnan teknillisen yliopiston Viron merenkulkuakatemiassa: ensin apulaisprofessorina vuosina 2021–2024 ja vuodesta 2024 alkaen professorina.

Tapanisen tutkimusalueita ovat meriliikenteen logistiikka ja teknologia, merenkulun ympäristöongelmat sekä Helsingin ja Tallinnan väliset liikenneyhteydet.

## Lähteet

## Aiheesta muualla
* Ulla Tapaniksen kotisivut
* Ulla Tapaninen Viron tutkimustietojärjestelmässä
* Ulla Tapaninen Turun yliopiston sivuilla
Mönnin silta

**Mönnin silta** on Kontiolahdella Jakokosken ja Mönnin välisellä yhdystiellä 5100  sijaitseva Pielisjoen ylittävä silta.

Silta valmistui vuonna 2006 ja korvasi aiemmin käytössä olleen Mönnin lossin. Sillan itärannalla, entisen lossin laiturin vieressä, on veneen vesillelaskupaikka. Sillan molemmissa päissä on levähdysalueet.

Möllin sillan suunnittelusta vastasi suunnittelutoimisto Pontek, ja pääsuunnittelijana toimi Juhani Hyvönen.

Mönnin silta on jännitetty betoninen jatkuva palkkisilta, jonka kokonaispituus on 342 metriä. Sillan kokonaispinta-ala on 2&nbsp;565&nbsp;m², ja sen pisin jänne on 64 metriä. Se on yksi Suomen pisimmistä silloista, ja sen rakenne on suunniteltu kestämään suuria kuormituksia.

## Lähteet
Henrik Sundblad

**Henrik Gabriel Alexander Sundblad** (4. maaliskuuta 1880 Mustasaari – 28. elokuuta 1947 Porvoo) oli suomalainen kanttori ja säveltäjä.

Henrik Sundblad syntyi Mustasaaressa, jossa hänen isänsä J. H. Sundblad toimi urkurina. Hän sai lapsena isältään alkuopetukset pianonsoitossa ja laulussa,ja hoiti jo 16-vuotiaana urkurin virkaa Mustasaaressa ja 17-vuotiaana hänet valittiin Pietarsaaren pitäjän lukkari-urkuriksi sekä Pietarsaaren reaalikoulun laulunopettajaksi. Suoritettuaan sitten näytteet laulunopettajan virkoja varten sekä opiskeltuaan Helsingin musiikkiopistossa hänet valittiin Porvoon tuomiokirkon kanttori-urkuriksi vuonna 1912. Hän sai director cantus arvonimen.

Sundblad tunnettiin myös kuoronjohtajana sekä kirkkomusiikin säveltäjänä ja hänen virsisävelmiään otettiin mukaan ruotsalaiseen virsikirjalisäykseen. Sundblad sävelsi pääasiassa hengellistä musiikkia kantaatteja, psalmeja, virsiä ja urkuteoksia ja lisäksi myös kuoroteoksia. yksinlauluja ja duettoja. Hän sovitti pohjalaista kansanmusiikkia kuoroille ja eri soitinkokoonpanoille. Sundblad toimi lisäksi musiikkiarvostelijana Borgåbladetissa ja sittemmin Uusimaa-lehdessä.

Sundbladin tytär oli musiikinopettaja, kapellimestari ja säveltäjä Heidi Sundblad-Halme (1903–1973).

## Sävellyksiä
* *Vallartösen*, teksti Ruth Hannula
* *Sorgmarsch: op. 12 - Surumarssi*. Westerlund, Helsingfors 1926
* *Menuett från Munsala: arr. för piano solo - Menuetto Munsalasta*. Westerlund, Helsingfors 1926
* *Kyrko-kantat: op. 28*. 1930-luvulla
* *Omtyckta duetter med piano - Suosittuja duettoja pianon säestyksellä: Tag mig, Herre, i din tuktan - Luokses, Herra, minut ohjaa: op. 36. n:o 1*; teksti Jacob Tegengren, suom. Kyllikki Solanterä.
* *Kyrkokantat: till Närpes församlings 600-årsfest 26. 7. 1931*; teksti Jacob Tegengren. Närpes församling, Närpes 1935
* *Såsom dagg går ur morgonens sköte* julkaisussa *Glädjens morgon*: sekakuorolle. Svenska lutherska evangeliföreningen i Finland, Helsingfors 1978
* *Skön är den jord* - *Oi Herra, kauniin annoit maan* julkaisussa *Carmina. 1, 2-äänisiä lauluja koulujen ja seurakuntien lapsi- ja nuorisokuoroja varten*; toimittanut Leena Joki ; kuvittanut Rainer Nyholm. Edition Fazer, Helsinki 1980

## Lähteet
Jaakko Packalén

**Jaakko Ilmari Packalén** (2. helmikuuta 1886 Sääksmäki - 3. maaliskuuta 1935 Helsinki) oli suomalainen insinööri ja Teknillisen korkeakoulun lehtori.

Packalénin vanhemmat olivat maanviljelijä Karl Fredrik Packalén ja Maria Hasselqvist. Hän kävi Hämeenlinnan klassillista lyseota ja tuli ylioppilaaksi 1906 sekä valmistui insinööriksi Teknillisestä Korkeakoulusta vuonna 1911. 

Packalén oli insinöörinä rautatiehallituksen teknillisessä toimistossa toimien silta- ja huonerakennuksen alalla. Sinä aikana hän toimi myös Helsingin uuden rautatieasemarakennuksen vaikeiden betoni- ja rautabetonitöiden valvojana. Erottuaan vuonna 1916 valtion rautateiden palveluksesta hän perusti Helsinkiin oman insinööritoimistonsa, jonka omistajana ja johtajana hän toimi kuolemaansa asti. Packalénin toimiston asiakkaina olivat yksityiset rakentajat, teollisuuslaitokset sekä valtio ja kunnat. Asiakkaiden joukossa olivat yleisten rakennusten ylihallitus, oikeusministeriö, vankeinhoitohallitus ja lääkintöhallitus. Toimisto laati suuren joukon erilaisten rakennusten staattisia laskelmia ja rakennepiirustuksia ja usein Packalén suoritti myös samojen rakennustöiden valvonnan. Huomattavimpia töitä olivat eduskuntatalo, SOK:n mylly ja Turun postitalo. Packalén teki useita opintomatkoja Keski-Eurooppaan ja Skandinavian maihin. Vuonna 1931 nimitettiin Packalén Teknillisen Korkeakoulun rakennustekniikan ja insinööritieteiden lehtoriksi. 

Packalén toimi muun muassa Suomalaisten Teknikkojen Seuran sihteerinä 1919-1922. Hän oli Suomen Betoniyhdistyksen perustajajäseniä ja toimi yhdistyksen hallituksen sihteerinä ja asiamiehenä vuodesta 1926 alkaen. Hän oli jäsenenä siinä komiteassa, joka laati Suomeen uudet viralliset rautabetonimääräykset. Suomen komitean jäsenenä hän otti osaa vuonna 1927 Tukholmassa pidettyihin pohjoismaisiin rakennuspäiviin, esitelmöiden siellä suomalaisista betonivälikattorakenteista. Hän oli vuonna 1932 pidettyjen pohjoismaiden rakennuspäivien toimikunnan jäsen ja oli jäsenenä valtion asettamissa rakennuskysymyksiä käsittelevissä komiteoissa. Hän toimi lisäksi Helsingin kirkollisten rakennusten tarkastajana ja piti erilaisissa teknillisissä yhdistyksissä lukuisia rakennustekniikkaa käsitteleviä esitelmiä sekä julkaisi useita saman alan kirjoituksia. Packalén alkoi ensimmäisenä Suomessa soveltaa tieteen saavutuksia huoneakustiikan alalla. 

Jaakko Packalénin toimisto valittiin arkkitehtikilpailun yhteydessä Helsingin olympiastadionin rakennesuunnittelusta vastaavaksi rakennesuunnittelijaksi. Packalénin jälkeen toimistossa rakennelaskelmat ja suunnitelmat laati diplomi-insinööri Uuno Varjo. Packalénin kuoltua Varjo perusti vuonna 1935 oman suunnittelutoimistonsa ja jatkoi olympiastadionin rakennesuunnittelijana.

Jaakko Packalénin poika oli diplomi-insinööri Ilmari Packalén (s. 1914) 

49-vuotiaana maaliskuussa 1935 kuollut Jaakko Packalén on haudattu Hietaniemen hautausmaalle. 

## Lähteet
KiCad

**KiCad** on vapaa ohjelmisto elektroniikan piirikaavioiden suunnitteluun. Ohjelmisto on julkaistu avoimena lähdekoodina GNU GPL lisenssillä Linuxille, macOS:lle ja Windowsille. Projektin aloitti Jean-Pierre Charras hänen työskennellessään tutkijana ja opettajana Ranskassa (IUT de Saint Martin d'Hères). KiCad liittyi vuonna 2019 Linux Foundationiin.

Ohjelmassa on suunnittelutoimintojen lisäksi simulaatio-ominaisuus. KiCadissa on tuki Gerber-muodolle piirilevyjen valmistajille toimittamista varten ja muita muotoja muihin ohjelmiin viemistä varten.

## Lähteet
Louisen ritarikunta

**Louisen ritarikunta** () oli preussilainen ritarikunta, joka perustettiin 3. elokuuta 1814 kuningas Fredrik Vilhelm III:n käskystä. Ritarikunnan nimi on viittaus hänen kuolleseen vaimoonsa Louisehen. Sitä jaettiin tunnustuksena erityisen ansioituneille naisille kaikissa yhteiskuntaluokissa. Aluksi nimitysten määrä oli rajattu sataan ja ritarikunnassa oli vain yksi luokka.

Ritarikunnassa oli vuodesta 1865 lähtien kaksi luokkaa sekä näiden yläpuolella oleva erikoisluokka, jota jaettiin vain kahdesti. Ritarikunnan nauha on valkoinen kahdella mustalla raidalla:

*  ritarikunnan nauha

## Lähteet
Nukarinkoski

**Nukarinkoski** eli **Pengerkoski** () on Nurmijärven pohjoisosassa Nukarin kylässä sijaitseva Vantaanjoen koski. Se on Vantaanjoen vesistön suurin koskijakso. Kosken pituus on 1 300 metriä ja pudotusta sillä on 25 metriä. Kaikkiaan koski ja virta-alueita Nukarilla on lähes 2 kilometrin matkalla. Nukarintie ylittää joen kosken pohjoispäässä. Joen ylittävän tiesillan pohjoispuolelle sijoittuu Rustohollinkoski ja tien eteläpuolelle Sahankoski.

Nukarin koski- ja virtapaikat ovat Vantaanjoen pääuoman merkittävien vaelluskalojen, kuten taimenen ja lohen lisääntymispaikkoja. Nukarinkosken pitkospuureitin varren puustossa esiintyy leppää, haapaa, tuomea ja vaahteraa. Alkukesästä rannalla kukkivat rentukat ja mukulaleinikit. Kauempana joenvarsilehdossa esiintyy muun muassa sini- ja valkovuokkoa, lehtoimikkää, taikinamarjaa ja metsäorvokkia. Rehevässä puronvarsikasvillisuudessa voi kuulla muun muassa peukaloisen ja satakielen laulua.

Nukarinkoskella on laavu ja nuotiopaikka, johon johtaa pitkospuureitti läheiseltä pysäköintialueelta. Pysäköintialueelta johtaa myös pururatareitti etelään, josta pääsee myös polkuja pitkin joenrantaan. Nukarinkoski on erityiskalastusaluetta, jossa kalastukseen vaaditaan kalastushoitomaksun lisäksi paikallisten määräysten mukainen viehekalastuslupa.

Nukarinkoskella on ollut iso merkitys Nukarin kylän teollistumisessa. Nukarinkosken rannoilla on aikoinaan ollut Raalan kartanon omistama saha ja mylly. Jäänteitä vanhoista rakennelmista on edelleen nähtävillä etenkin joen molemmin puolin Sahankoskella. Nurmijärven kunnan sähkölaitos suunnitteli 1920-luvun vaihteessa voimalaitoksen rakentamista Nukarinkoskelle, mutta suunnitelmista luovuttiin korkeiden kustannusten vuoksi. Nukarinkoskea käytettiin puiden uittoon 1920–1950-luvuilla.

Nukarinkosken uoma kuuluu Vantaanjoen Natura-alueeseen, sen pohjoisempaan osaan. Alue alkaa Nukarinkoskelta ja jatkuu etelään Helsingin Vanhankaupunginlahdelle asti. 

## Lähteet
Omniseksuaalisuus

**Omniseksuaalisuudella** viitataan monissa englanninkielisissä lähteissä siihen, että  ihminen kokee seksuaalista vetovoimaa kaikkiin sukupuoliin. Omniseksuaalisuus tarkoittaa siis lähes samaa kuin panseksuaalisuus, mutta eroksi on kuvailtu sitä, että omniseksuaalille sukupuoli on asia, johon hän kiinnittää seksuaalisissa suhteissaan huomiota, kun taas panseksuaalille sukupuoli ei ole merkittävä asia. Omniseksuaali kokee siis vetoa nimenomaan eri sukupuoliin, mutta panseksuaali ei koe sukupuolisia piirteitä keskeiseksi asiaksi.

## Lähteet
Lilli Halttunen

**Lilli Halttunen** (s. 1. heinäkuuta 2005) on suomalainen jalkapalloilija, joka edustaa Ruotsin Damallsvenskanissa pelaavaa Linköpings FC:tä. Hän on pelannut myös Kansallista liigaa HJK:ssa.

Hattunen on Leppävaaran Pallon kasvatti, joka edusti juniorivuosinaan myös FC Espoota. Hän pelasi ensimmäisen A-maaottelunsa lokakuussa 2024 Montenegroa vastaan.

## Lähteet

## Aiheesta muualla
*Lilli Halttunen Suomen Palloliitto.